b"\n_START_ARTICLE_\nGranota roja\n_START_SECTION_\nDescripci\xc3\xb3\n_START_PARAGRAPH_\n\xc3\x89s de color marron\xc3\xb3s amb taques fosques. T\xc3\xa9 la taca timp\xc3\xa0nica fosca i dos plecs glandulars longitudinals a l'esquena. Els mascles es distingeixen de les femelles pel color blau del seu sac vocal durant l'estaci\xc3\xb3 de cria, i pels visibles coixinets nupcials de color fosc que tenen als polzes i que inflen sempre en \xc3\xa8poca d'aparellament.\n_START_SECTION_\nDistribuci\xc3\xb3\n_START_PARAGRAPH_\nEs troba a quasi tota Europa, fins al cercle polar \xc3\xa0rtic i els Urals, a excepci\xc3\xb3 de gran part de la pen\xc3\xadnsula Ib\xc3\xa8rica, el sud d'It\xc3\xa0lia, i el sud dels Balcans. Tamb\xc3\xa9 es pot trobar a Irlanda, on fou introdu\xc3\xafda i n'\xc3\xa9s una esp\xc3\xa8cie al\xc2\xb7l\xc3\xb2ctona._NEWLINE_A Catalunya t\xc3\xa9 l'extrem meridional de la seva \xc3\xa0rea de distribuci\xc3\xb3. Es troba al Pirineu, on \xc3\xa9s for\xc3\xa7a comuna, i en indrets puntuals de les Guilleries i el Montseny._NEWLINE_Es pot trobar des del nivell del mar fins als 2.700 metres d'altitud.\n_START_SECTION_\nEcologia\n_START_PARAGRAPH_\n\xc3\x89s for\xc3\xa7a aqu\xc3\xa0tica a l'\xc3\xa8poca de reproducci\xc3\xb3, per\xc3\xb2 fora d'aquest temps se la pot trobar for\xc3\xa7a lluny de l'aigua. Prefereix les aig\xc3\xbces calmades amb fons de llot."